Τελευταία Ενημέρωση: [12.11.2021]

**ΔΗΛΩΣΗ ΕΝΗΜΕΡΩΣΗΣ ΕΜΠΛΕΚΟΜΕNΩΝ ΣΕ ΑΤΥΧΗΜΑ**

Στόχος του παρόντος εντύπου είναι να ενημερωθεί ο οδηγός οχήματος ή επιβάτης που ενεπλάκη σε ατύχημα («**υποκείμενο δεδομένων**» ή «**εσείς**») για τις πράξεις συλλογής, επεξεργασίας και αποθήκευσης δεδομένων του που διενεργούνται από την Εταιρία με την επωνυμία **«LEASEPLAN HELLAS ΜΟΝΟΠΡΟΣΩΠΗ ΕΜΠΟΡΙΚΗ ΑΝΩΝΥΜΗ ΕΤΑΙΡΕΙΑ ΜΙΣΘΩΣΗΣ ΟΧΗΜΑΤΩΝ ΚΑΙ ΥΠΗΡΕΣΙΩΝ ΔΙΑΧΕΙΡΙΣΗΣ ΣΤΟΛΟΥ»**, με Α.Φ.Μ. 999599948, Δ.Ο.Υ. ΦΑΕ ΑΘΗΝΩΝ, που εδρεύει στο Μαρούσι Αττικής (οδός Ανδρέα Παπανδρέου, αρ. 17), Τ.Κ.: 15124, (εφεξής «**Ayvens**» ή «**εμείς**»), ενεργούσα και ως ειδικός αντιπρόσωπος της ασφαλιστικής εταιρείας **«Ayvens Euro Insurances DAC»** με διακριτικό τίτλο **«Ayvens Insurance»**, στο πλαίσιο της διαχείρισης του διακανονισμού ζημιών και κατ’ εφαρμογήν των διατάξεων του Γενικού Κανονισμού Προσωπικών Δεδομένων (Γ.Κ.Π.Δ. /Ε.Ε. 679/2016) και του ν.4624/2019. Επιπροσθέτως, με το παρόν έγγραφο, ο οδηγός οχήματος ή επιβάτης δύναται να δηλώσει την συγκατάθεσή του για την επεξεργασία ειδικών κατηγοριών δεδομένων (δεδομένων υγείας) που είναι απαραίτητα για την διαχείριση των σχετικών απαιτήσεων και τον διακανονισμό ζημιών και αποζημιώσεων για πιθανούς τραυματισμούς όπως περιγράφεται και αναλυτικότερα παρακάτω.

1. **Κατηγορίες δεδομένων που συλλέγονται:**
2. Στοιχεία ταυτοποίησης και επικοινωνίας του οδηγού/επιβάτη: όνομα, ημερομηνία γέννησης, αριθμός δελτίου ταυτότητας, αριθμός διπλώματος οδήγησης, αριθμός φορολογικού μητρώου, αριθμός μητρώου κοινωνικής ασφάλισης, στοιχεία επικοινωνίας (αριθμός τηλεφώνου, διεύθυνση ηλεκτρονικής αλληλογραφίας) και οποιεσδήποτε άλλες πληροφορίες επιλέξετε να μας παρέχετε στο πλαίσιο του ατυχήματος.
3. Στοιχεία σχετικά με το ατύχημα και τις υλικές ζημιές του οχήματος: κατάσταση οχήματος, στοιχεία ζημιών, φωτογραφίες από το περιστατικό, αριθμός επιβατών εντός του οχήματος, πληροφορίες μαρτύρων σχετικά με το ατύχημα (κατά περίπτωση), πληροφορίες τρίτων που εμπλέκονται στο ατύχημα/συμβάν, πληροφορίες άλλων τρίτων (όπως μάρτυρες, αξιωματικοί της αστυνομίας).
4. Στοιχεία σχετικά με σωματικές βλάβες: δεδομένα υγείας που αφορούν σε τραυματισμούς που σχετίζονται με το ατύχημα.

Τα ανωτέρω δεδομένα συλλέγονται απευθείας από τους οδηγούς/επιβάτες, από τον εργοδότη – μισθωτή (σε περιπτώσεις εργαζομένων εταιρικών πελατών) ή από τρίτα μέρη (π.χ. συνεργάτες της Ayvens στους οποίους η τελευταία έχει αναθέσει την παροχή υπηρεσιών διαχείρισης ή συντήρησης των οχημάτων), από συνεργαζόμενους πραγματογνώμονες, από δημόσιες- αστυνομικές αρχές, από ασφαλιστικές ή αντασφαλιστικές εταιρείες ή από τρίτους ζημιωθέντες – παθόντες ή μάρτυρες.

1. **Σκοπός επεξεργασίας:**
2. Η ταυτοποίηση των εμπλεκομένων προσώπων στο ατύχημα/συμβάν και η επικοινωνία μαζί τους,
3. η αποκατάσταση της κινητικότητας του οχήματος και η εν γένει διαχείριση του ατυχήματος δίνοντας τη δυνατότητα αναφοράς του στα κέντρα εξυπηρέτησής μας και παρέχοντας, κατά περίπτωση, οδική βοήθεια ή/και όχημα αντικατάστασης και κανονίζοντας επισκευή και άλλες αναγκαίες ενέργειες παρακολούθησης,
4. η εν γένει διαχείριση της ασφάλισης του οχήματος, συμπεριλαμβανομένης της εκτίμησης, της αξιολόγησης και της επισκευής ζημιών σύμφωνα με την πολιτική μας για τη διαχείριση ζημιών και εκτίμησης του ασφαλιστικού κινδύνου και της τυχόν καταβολής προβλεπόμενων αποζημιώσεων για σωματικές βλάβες και
5. η εκπλήρωση των νομικών υποχρεώσεων της Ayvens ως ειδικού αντιπροσώπου για τον διακανονισμό ζημιών συμπεριλαμβανομένης της κοινοποίησης στοιχείων του ατυχήματος και των εμπλεκομένων στο πλαίσιο του Συστήματος Άμεσης Πληρωμής (Σ.Α.Π.) ή στην Διεύθυνση Πληροφορικής της Ένωσης Ασφαλιστικών Εταιρειών Ελλάδος (Υ.Σ.Α.Ε.)
6. **Νομικές βάσεις επεξεργασίας:**
7. Η συμμόρφωση της Ayvens με τις έννομες υποχρεώσεις της, συμπεριλαμβανομένων των υποχρεώσεων που επιβάλλονται από το εκάστοτε ισχύον νομοθετικό και κανονιστικό πλαίσιο περί υποχρεωτικής ασφαλίσεως των εξ ατυχημάτων αυτοκινήτων αστικής ευθύνης περί αξιολόγησης του κινδύνου και της φερεγγυότητας των ασφαλιστικών και αντασφαλιστικών επιχειρήσεων και στην αποφυγή της ασφαλιστικής εξαπάτησης,
8. η θεμελίωση δικαιωμάτων και η άσκηση και υποστήριξη νομικών αξιώσεων της Ayvens προς τρίτους, άλλες ασφαλιστικές ή αντασφαλιστικές εταιρείες ή για τις ανάγκες του Συστήματος Άμεσης Πληρωμής- Σ.Α.Π., και
9. επικουρικά, η συγκατάθεσή σας, ειδικά ως προς την επεξεργασία των δεδομένων υγείας του σημείου Ι (γ) παραπάνω, την οποία μπορείτε να παράσχετε στο τέλος του εντύπου.
10. **Αποδέκτες των δεδομένων:**
11. φυσικά ή νομικά πρόσωπα με τα οποία συνεργάζεται η Ayvens και φυσικά ή νομικά πρόσωπα στα οποία η Ayvens αναθέτει την εκτέλεση συγκεκριμένων εργασιών για λογαριασμό της, όταν και στον βαθμό που αυτό είναι αναγκαίο για την παροχή των υπηρεσιών τους προς την Ayvens, υπό τον όρο της τήρησης της νομοθεσίας προστασίας των προσωπικών δεδομένων και του επαγγελματικού απορρήτου. Στα πρόσωπα αυτά περιλαμβάνονται κατά κύριο λόγο ασφαλιστικές εταιρείες στις οποίες είναι ασφαλισμένα τα οχήματα για αστική ευθύνη έναντι τρίτων, διακανονιστές ζημιών, ασφαλιστικές εταιρείες τρίτων παθόντων στο πλαίσιο του Συστήματος Άμεσης Πληρωμής (Σ.Α.Π.) ή στο πλαίσιο δικαστικής διεκδίκησης αποζημιώσεων, η Διεύθυνση Πληροφορικής της Ένωσης Ασφαλιστικών Εταιρειών Ελλάδος (Υ.Σ.Α.Ε.), εταιρείες φύλαξης, διαχείρισης και καταστροφής αρχείων, πάροχοι υπηρεσιών τηλεφωνικής εξυπηρέτησης, δικηγόροι, δικαστικοί επιμελητές, ερευνητές, πραγματογνώμονες, πάροχοι υπηρεσιών αποστολής ενημερωτικών μηνυμάτων και πάροχοι υπηρεσιών πληροφορικής, στο βαθμό που οι τελευταίοι έχουν πρόσβαση στα πληροφοριακά συστήματα της Ayvens.
12. σε οικονομικές ή δικαστικές αρχές ή κρατικές υπηρεσίες ή δημόσιους φορείς, κατόπιν αιτήματος και στο βαθμό που απαιτείται από το νόμο, προς τον σκοπό εκπλήρωσης νομίμων υποχρεώσεων της Ayvens και προς τον σκοπό της άσκησης και υπεράσπισης των νομίμων δικαιωμάτων της τελευταίας ενώπιον των δικαστικών αρχών.
13. εταιρείες του ομίλου της Ayvens για τους σκοπούς που περιγράφονται ανωτέρω.
14. **Διαβίβαση δεδομένων σε χώρες εκτός ΕΟΧ**

Λόγω της παγκόσμιας φύσης της οργάνωσης και των Υπηρεσιών της Ayvens, τα προσωπικά σας στοιχεία μπορούν να αποθηκευτούν ή / και να υποστούν επεξεργασία σε άλλη χώρα από εκείνη στην οποία διαμένετε.

Κάθε διαβίβαση δεδομένων εκτός ΕΟΧ ή εκτός χωρών για τις οποίες έχουν εκδοθεί Αποφάσεις Επάρκειας της Ευρωπαϊκής Επιτροπής (Adequacy decisions) θα γίνεται εφόσον έχουν συνομολογηθεί εκ μέρους της Ayvens ∆εσµευτικοί Εταιρικοί Κανόνες για τα ∆εδοµένα Πελατών, Προµηθευτών και Επιχειρηµατικών Συνεργατών της Ayvens (‘Ayvens Binding Corporate Rules for Clients, Suppliers and Business Partners”) ή/και Πρότυπες Συμβατικές Ρήτρες (‘Standard Contractual Clauses’).

Για περισσότερες πληροφορίες καθώς και λήψη αντιγράφου αυτών, μπορείτε να επικοινωνήσετε με την Ayvens στην ηλεκτρονική διεύθυνση: privacy-officer.gr@ayvens.com.

1. **Χρονικό διάστημα διατήρησης δεδομένων**

Η Ayvens αποθηκεύει και διατηρεί τα προσωπικά σας δεδομένα μόνο για όσο χρονικό διάστημα είναι απαραίτητο για τους ανωτέρω σκοπούς και σύμφωνα με το ισχύον δίκαιο.

Τα κριτήρια που χρησιμοποιούμε για τον καθορισμό του χρόνου διατήρησης των δεδομένων περιλαμβάνουν το χρονικό διάστημα: α. που απαιτείται για να εξασφαλιστεί ο ομαλός διακανονισμός των ζημιών και της τυχόν καταβολής προβλεπόμενων αποζημιώσεων β. που απαιτείται για την άσκηση ή υπεράσπιση των νομικών μας αξιώσεων βάσει των προθεσμιών παραγραφής, όπως εκάστοτε ισχύουν, γ. που απαιτείται από τη νομοθεσία, για την ανταπόκριση της Ayvens σε διοικητικούς και φορολογικούς ελέγχους αλλά και για σκοπούς εποπτείας των ασφαλιστικών εταιρειών. Κατόπιν παρέλευσης του εν λόγω χρονικού διαστήματος, η Ayvens θα φροντίζει για την ασφαλή διαγραφή, καταστροφή, ανωνυμοποίηση ή αρχειοθέτηση των προσωπικών σας δεδομένων.

1. **Ποια είναι τα δικαιώματα σας και πως μπορείτε να τα ασκήσετε**

Σύμφωνα με τις προϋποθέσεις που θέτουν ο Γενικός Κανονισμός για την Προστασία Δεδομένων (ΕΕ) 2016/679 και ο Νόμος 4624/2019, έχετε το δικαίωμα πρόσβασης, διόρθωσης, διαγραφής, εναντίωσης, ανάκλησης της συγκατάθεσής σας και περιορισμού προς την επεξεργασία των προσωπικών σας δεδομένων που τηρούνται στα αρχεία της Ayvens, τα οποία μπορείτε να ασκήσετε επικοινωνώντας με τον Υπεύθυνο Προστασίας Δεδομένων της Ayvens στην ηλεκτρονική διεύθυνση privacy-officer.gr@ayvens.com. ή μέσω ηλεκτρονικής φόρμας που βρίσκεται [εδώ](https://privacyportal-eu.onetrust.com/webform/396c853c-7bbe-43bb-9c80-0001fd327955/02fb7557-e331-4e4a-a045-01c8a6abb87f). Έχετε επίσης το δικαίωμα να υποβάλετε καταγγελία ενώπιον της Αρχής Προστασίας Δεδομένων Προσωπικού Χαρακτήρα ([www.dpa.gr](http://www.dpa.gr)) σε περίπτωση που θεωρείτε ότι η Ayvens παραβιάζει την νομοθεσία για την προστασία προσωπικών δεδομένων.